Olgina
Olgina on alevik Ida-Viru maakonnas Narva-Jõesuu linnas. Asub Narvast vahetult loodes, 5 km kaugusel kesklinnast. Enne Eesti omavalitsuste haldusreformi 2017. aastal kuulus alevik Vaivara valda. Olgina kohal asus Tünnerküla ja hiljem Orujõe küla. Praegune alevik tekkis Orujõe külla 1950ndail ehitatud Narva sovhoosi keskasulana. 1977. aastani oli asula nimi Narva asund.